(૧)(એ) પ્રથમ ક્રમે : પુત્રો અને પુત્રીઓને (અગાઉ મૃત્યુ પામેલા પુત્ર અને પુત્રીના સંતાનો સહિત) અને પતિને, (૧)(બી) બીજા ક્રમે : પતિના વારસોને, (૧)(સી) ત્રીજા ક્રમે : માતા અને પિતાને, (૧)(ડી) ચોથા ક્રમે : પિતાના વારસોને, અને (૧)(ઇ) અંતમાં : માતાના વારસોને તેમજ કલમ-૧૫ પેટા કલમ-(૨) મુજબ : પેટા કલમ-૧માં ગમે તે મજકૂર હોય તે છતાં (૨)(એ) કોઈ હિંદુ સ્ત્રીને તેના પિતા અથવા માતા તરફથી વારસામાં મળેલી મિલકત, જો મરહૂમને પુત્ર અથવા પુત્રી (અગાઉ મૃત્યુ પામેલ પુત્ર અથવા પુત્રીના સંતાનો સહિત) ન હોય તો પેટા કલમ-૧માં ઉલ્લેખેલા બીજા વારસોને તેમાં નિર્દિષ્ટ કરેલા ક્રમમાં પ્રાપ્ત ન થતાં તે સ્ત્રીના પિતાના વારસોને પ્રાપ્ત થશે અને (૨)(બી) કોઈ હિંદુ સ્ત્રીના તેના પતિ અથવા સસરા તરફથી વારસામાં મળેલી મિલકત મરહૂમને પુત્ર અથવા પુત્રી (અગાઉ મૃત્યુ પામેલા પુત્ર અથવા પુત્રીના સંતાનો સહિત) ન હોય તો પેટા કલમ-૧માં ઉલ્લેખેલા બીજા વારસોને તેમાં નિર્દિષ્ટ કરેલાં ક્રમમાં પ્રાપ્ત ન થતાં તે સ્ત્રીના પતિના વારસોને પ્રાપ્ત થશે.